Ilmoitus voimassa olevista polkumyyntitoimenpiteistä 12 päivänä maaliskuuta 2001 annetun Maailman kauppajärjestön riitojenratkaisuelimen tuomion johdosta



Virallinen lehti nro C 111 , 08/05/2002 s. 0004 - 0005



Ilmoitus voimassa olevista polkumyyntitoimenpiteistä 12 päivänä maaliskuuta 2001 annetun Maailman kauppajärjestön riitojenratkaisuelimen tuomion johdosta (2002/C 111/04) Neuvosto antoi toimenpiteistä, joita yhteisö voi toteuttaa polkumyyntitoimenpiteitä ja tukien vastaisia toimenpiteitä koskevan WTO:n riitojenratkaisuelimen hyväksymän raportin johdosta 23 päivänä heinäkuuta 2001 asetuksen (EY) N:o 1515/2001(1), jäljempänä "WTO:ta koskeva valtuusasetus". Kyseisen asetuksen 2 artiklan mukaan komissio voi panna vireille olemassa olevien toimenpiteiden tarkastelun Maailman kauppajärjestön (WTO) riitojenratkaisuelimen hyväksymään raporttiin sisältyvien oikeudellisten tulkintojen huomioon ottamiseksi. Maailman kauppajärjestön (WTO) riitojenratkaisuelin julkisti 12 päivänä maaliskuuta 2001 WTO:n valituselimen raportin ja paneelin raportin, sellaisena kuin se on muutettuna valituselimen raportilla, asiassa "Euroopan yhteisöt - Intiasta peräisin olevien puuvillan tyyppisten vuodeliinavaatteiden tuonnissa sovellettavat polkumyyntitullit", jäljempänä "raportit"(2). Euroopan komissio kehottaa tällä ilmoituksella niitä vientiä harjoittavia tuottajia, joiden Euroopan yhteisöön suuntautuvaan vientiin sovelletaan voimassa olevia polkumyyntitoimenpiteitä ja joiden mielestä toimenpiteitä olisi tarkasteltava raportteihin sisältyvien polkumyyntimarginaalien määrittämistä koskevien oikeudellisten tulkintojen perusteella, pyytämään tarkastelua WTO:ta koskevan valtuusasetuksen 2 artiklan perusteella. 1. Mahdollisuus voimassa olevien polkumyyntitoimenpiteiden tarkasteluun WTO:ta koskevan valtuusasetuksen nojalla Komissio on raporttien johdosta valmis harkitsemaan tarkasteluhakemuksia WTO:ta koskevan valtuusasetuksen nojalla polkumyynnin tason osalta, jos voimassa olevat toimenpiteet perustuvat joko: i) sellaisten menetelmien perusteella määritettyyn painotettuun keskimääräiseen polkumyyntimarginaaliin, joihin sisältyi negatiivisten polkumyyntimarginaalien nollaaminen tiettyjen tuotemallien tai -lajien osalta (katso erityisesti muutoksenhakuelimen raportin 46-66 kohta); tai ii) siihen, että neuvoston asetuksen (EY) N:o 384/96(3), jäljempänä "perusasetus", 2 artiklan 6 kohdan a alakohdan tai komission päätöksen N:o 2277/96/EHTY(4) 2 artiklan 6 kohdan a alakohdan nojalla määritettyjä myynti-, hallinto- ja yleiskustannuksia ja voittoa sekä myyntiä muussa kuin tavanomaisessa kaupankäynnissä ei otettu laskettaessa huomioon tai laskettaessa otettiin huomioon ainoastaan yhtä viejää koskevat tiedot (katso erityisesti muutoksenhakuelimen raportin 67-85 kohta). Asianomainen yhteisön toimielin voi kumota, muuttaa tai pitää tarkastellut toimenpiteet voimassa tarkastelusta tehtyjen päätelmien mukaisesti. Jos toimenpiteet kumotaan yksittäisten viejien mutta ei koko maan osalta, menettelyä sovelletaan edelleen kyseisiin viejiin ja niitä voidaan ilman eri toimenpiteitä tutkia uudelleen kyseistä maata koskevassa myöhemmässä tarkastelussa. 2. Menettely Vientiä harjoittavat tuottajat voivat esittää tarkastelusta kirjallisen hakemuksen. Kyseisten hakemusten esittämisen helpottamiseksi asianomaiset osapuolet voivat pyytää hakemuslomakkeen seuraavasta osoitteesta: Euroopan komissio Kauppapolitiikan pääosasto Linjat B ja C TERV - 0/13 B - 1049 Bruxelles/Brussel Faksi (32-2) 295 65 05 Teleksi COMEU B 21877 Hakemuksessa on i) osoitettava, että kyseinen polkumyyntitoimenpide perustuu toiseen tai molempiin edellä 1 kohdan i) ja ii) alakohdissa mainittuihin polkumyynnin tason laskemismenetelmiin ja ii) oltava polkumyynnin määrittämiseksi tarvittavia tietoja muun muassa perusasetuksen 2 artiklan mukaisista normaaliarvoista, vientihinnoista ja vertailusta, ja kyseisten tietojen olisi koskettava tämän ilmoituksen julkaisemista edeltäneitä kuutta kuukautta. Lisätietopyynnöt ja tarkasteluhakemukset on lähetettävä edellä mainittuun osoitteeseen. Komissio käsittelee tarkasteluhakemukset WTO:ta koskevan valtuusasetuksen perusteella kohtuullisen ajan kuluessa ja julkaisee ilmoituksen kyseisten tarkastelujen vireillepanosta niiden vientiä harjoittavien tuottajien osalta, jotka ovat esittäneet asianmukaisesti perustellun hakemuksen. WTO:ta koskevan valtuusasetuksen 3 artiklan mukaisesti sen nojalla tarkastelun jälkeen toteutetuilla toimenpiteillä ei ole taannehtivaa vaikutusta. Tämä ei vaikuta oikeuteen esittää välivaiheen tarkastelua koskeva pyyntö perusasetuksen 11 artiklan 3 kohdan mukaisesti. (1) EYVL L 201, 26.7.2001, s. 10. (2) WTO:n muutoksenhakuelimen raportti, AB-2000-13, WT/DS141/AB/R, 1.3.2001. WTO:n paneelin raportti, WT/DS141/R, 30.10.2000. Raportit ovat saatavissa WTO:n WWW-sivustosta (http://www.wto.org/english/tratop_e/dispu_e/distab_e.htm). (3) EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2238/2000 (EYVL L 257, 11.10.2000, s. 2). (4) EYVL L 308, 29.11.1996, s. 11, päätös sellaisena kuin se on viimeksi muutettuna päätöksellä N:o 435/2001/EHTY (EYVL L 63, 3.3.2001, s. 14).